./data/phi2331/phi021/phi2331.phi021.perseus-lat2.xml
David Magie
Decretis ergo omnibus imperatoriis honoribus atque insignibus, percepta tribunicia potestate, iure proconsulari, pontificatu maximo, patris etiam patriae nomineinierunt imperium, sed dum in Capitolio rem divinam faciunt, populus Romanus imperio Maximi contradixit, timebant enim severitatem eius homines vulgares,quam et senatui acceptissimam et sibi adversissimamesse credebant, quare factum est, ut diximus, ut Gordianum adulescentulum principem peterent, qui statim factus est  nec prius permissi sunt ad Palatium stipatis armatis ire quam nepotem Gordiani Caesarisnomine nuncuparunt  his gestis celebratisque sacris, datis ludis scaenicis ludisque circensibus gladiatorio etiam munere, Maximus susceptis votis in Capitolio ad bellum contra Maximinum missus est cum exercitu ingenti, praetorianis Romae manentibus Unde autem mos tractus sit, ut proficiscentes ad bellum imperatores munus gladiatorium et venatusdarent, breviter dicendum est  multi dicunt apud veteres hanc devotionem contra hostes factam, ut civium sanguine litato specie pugnarum se Nemesis(id est vis quaedam Fortunae) satiaret  alii hoc litteris tradunt, quod veri similius credo, ituros ad bellum Romanos debuisse pugnas videre et vulnera et ferrum et nudos inter se coeuntes, ne in bello armatos hostes timerent aut vulnera et sanguinem perhorrescerent